Lotus Elise

Η Lotus Elise είναι ένα διθέσιο πισωκίνητο σπορ αυτοκίνητο, το οποίο σχεδιάστηκε από τη βρετανική εταιρεία σπορ αυτοκινήτων Lotus Cars στις αρχές του 1994 και παρουσιάστηκε για πρώτη φορά στο κοινό στο Σαλόνι Αυτοκινήτου της Φρανκφούρτης τον Σεπτέμβριο του 1995, αν και έφτασε στην αγορά μόλις τον Σεπτέμβριο του 1996. Τον Οκτώβριο του 2000 κυκλοφόρησε η δεύτερη γενιά της, η οποία υπέστη μια έντονη ανανέωση τον Φεβρουάριο του 2010 και μπήκε στην παραγωγή τον Μάρτιο, ως η τρίτη γενιά της, που η παραγωγή της έληξε οριστικά το 2021. Συνολικά κατασκευάστηκαν 35.124 αντίτυπα της Elise. Η εισαγωγή της αρχικής Elise σηματοδότησε μια ιστορική επιστροφή της Lotus στα παραδοσιακά της ελαφρά σπορ αυτοκίνητα απλής κατασκευής, μετά από αρκετά χρόνια παραγωγής της ολοένα και βαρύτερης και πολυτελέστερης Lotus Esprit, η οποία είχε πλέον εξελιχθεί σε σπορ υπεραυτοκίνητο (supercar).

 Το μοντέλο πήρε το όνομά του από την Elisa Artioli, που είναι η εγγονή του Ιταλού επιχειρηματία Romano Artioli, πρώην ιδιοκτήτη της Bugatti και της Lotus κατά την εποχή που σχεδιάστηκε και λανσαρίστηκε η Elise. Διαχρονικά, η Elise κατασκευάζεται από υαλονήματα που καλύπτουν το αλουμινένιο του σασί. Το συγκεκριμένο είδος σασί παρέχει μια καλή πλατφόρμα για τις αναρτήσεις, διατηρώντας επίσης στο ελάχιστο δυνατό το βάρος του αυτοκινήτου και το κόστος κατασκευής, και ακολουθώντας τη βασική φιλοσοφία του ιδρυτή της Lotus, Κόλιν Τσάπμαν, για μέγιστη απόδοση μέσω του μειωμένου βάρους. Ενδεικτικώς, ακόμα και η βασική έκδοση της αρχικής Lotus Elise, με ισχύ 122 άλογα, κατάφερνε εξ αρχής επιτάχυνση 0-100 χιλιόμετρα την ώρα σε λιγότερο από 6 δευτερόλεπτα και μπορούσε να φθάσει τα 200 χιλιόμετρα την ώρα. Υπάρχουν διάφορες εκδόσεις και παραλλαγές της Lotus Elise. Πιο συγκεκριμένα, η εταιρεία διαθέτει εκδοχές με αποδόσεις 122, 160, 190 και 220 ίππους στην απλή έκδοση, με κινητήρες αρχικά προερχόμενους από τη Rover και αργότερα από την Toyota. Από το έτος 2000, υπήρξε και η κλειστή έκδοση, με την ονομασία Lotus Exige, που φέρει και αισθητικές αναβαθμίσεις, καθώς και ισχυρότερη ιπποδύναμη. Στις αρχές Οκτωβρίου του 2010, στο Σαλόνι Αυτοκινήτου του Παρισιού, αποκαλύφθηκε μια πιθανή τέταρτη γενιά της Elise, υπό την μορφή ενός concept car. Την εποχή της παρουσίασης, φαινόταν ότι ένα παρόμοιο μοντέλο παραγωγής θα κυκλοφορούσε στις αρχές του 2015 και θα ήταν λίγο μεγαλύτερο από τους προκατόχους του, με βάση ένα εντελώς νέο σασί, διατηρώντας όμως την παραδοσιακή διάταξη «κινητήρας στο κέντρο, πίσω κίνηση» και έχοντας 4-κύλινδρο κινητήρα 2.0 λίτρων. Το μηχανικό της σύνολο θα ήταν της Toyota, όπως συμβαίνει πλέον και με όλα τα σημερινά μοντέλα της Lotus, πλην όμως με παρεμβάσεις στον προγραμματισμό του εκ μέρους των μηχανικών της Lotus, με την ισχύ να φτάνει έως και τους 316 hp. Ωστόσο, το πρότζεκτ τελικώς ακυρώθηκε, λόγω της τότε οικονομικής στενότητας της Lotus. Hennessey Venom GT Lotus 2-Eleven Lotus 340R Lotus Circuit Car Lotus Elise GT1 Lotus Europa S Lotus Motorsport Elise Lotus Sport Exige 300RR Melkus RS 2000 Opel Speedster / Vauxhall VX220 / Opel Eco-Speedster Concept Rinspeed sQuba Tesla Roadster (2008 - 2012) PG Elektrus Detroit Electric SP.01 Το 2026 που θα εξηλεκτριστεί πλήρως η παλέτα της Lotus, θα παρουσιαστεί και η διάδοχος της Elise, φυσικά ως αμιγώς ηλεκτρικό αυτοκίνητο. Lotus cars.com Η επίσημη ιστοσελίδα της Lotus. SELOC Techwiki Lotus Technical Wiki.